ენი ისლი

ენი ისლი (ინგლ. Annie Jean Easley; დ. 23 პირელი, 1933, ბირმინგემი, ალაბამა, ააშ — ღ. 25 მანგი, 2011, კლივლენდი, ოჰაიო, ააშ) — ამერიკალი კომპიუტერული ინჟინერი დო  მათემატიკოსი.

ბიოგრაფია
ენი ისლი გურაფულენდჷ მათემატიკას კლივლენდიშ უნივერსიტეტის, სოდეთ 1977 წანას მიპალუ მენცარობაშ ბაკალავრიშ ხარისხი. გურაფაშ თებაშ უკული მუშენდჷ აერონავტიკაშ ერუანული ოკონსულტაციე კომიტეტის დო ლუისიშ რკვიებეფიშ ცენტრის (ნასა). ისლი რდჷ ართ-ართი მაართა აფრიკალი-ამერიკალი მენცარი ნამუქჷთ ნასას იმუშუ. ისლიქ აკადგინჷ კომპიუტერული კოდი, ნამუშ გიმორინაფათ იკეთინჷ ალტერნატიული ენერგო ტექნოლოგიეფიშ ანალიზიქ დო ნამუქჷთ მიშეღჷ დიდი მენცარული კონტრიბუცია ბჟაშ, ქარიშ დო შხვა ენერგეტიკული პროექტეფიშ გოვითარაფაშა. ისლიშ კომპიუტერულ პროგრამეფქ აკეთ ენერგიაშ კონვერსიაშ სისტემეფიშ დო ალტერნატიული სისტემეფიშ იდენტიფიკაცია. ისლი რდჷ მენცარული ჯგუფიშ თარი მაკათური, ნამუქჷთ აკიმუშუ კომპიუტერული პროგრამა ნასაშ ცენტავრიშ რაკეტაშო. ენი ისლი რე შხვადოშხვა პუბლიკაციეფიშ დო სტატიეფიშ ავტორი. ისლიშ ჯოხონობაშ რე ართ-ართი კრატერი თუთას.

რესურსეფი ინტერნეტის
BookRags Biography
The Faces of Science Biography
NASA Glen Research Center 
 Annie Easley

კატეგორია:ამერიკალეფი
კატეგორია:ამერიკალი მათემატიკოსეფი
კატეგორია:დუნაბადი 1933
კატეგორია:ნაღურა 2011